Държавен вестник, бр. 102, 2020 г., стр. 3

БРОЙ  102	
Д Ъ Р Ж А В Е Н  В Е С Т Н И К 	
СТР.  3  
2. Алинея 7 се изменя така:
„(7) Собствениците на кладенци за задово-
ляване на собствени потребности на гражда-
ните, разположени в границите на населените 
места и селищните образувания, за които до 
27 ноември 2018 г. не са подадени заявления 
за вписване в регистъра по чл. 118г, ал. 3, 
т. 5 от Закона за водите, подават заявление 
в срок до 28 ноември 2022 г. в съответната 
басейнова дирекция за вписване на съоръ-
женията в регистъра. Заявлението съдържа 
информацията за регистриране на изграден 
кладенец, определена в наредбата по чл. 135, 
ал. 1, т. 2 от Закона за водите.“ 
3. Създава се ал. 8:
„(8) Заявлението по ал. 7 може да се подаде 
и чрез съответния кмет на община, кмет на 
район, кмет на кметство или кметския на-
местник по местонахождението на кладенеца. 
Кметовете и кметските наместници издават 
входящ номер за всяко постъпило заявление 
и на всеки 14 дни предават на съответната 
басейнова дирекция постъпилите в този пе-
риод заявления.“
Заключителна разпоредба
§ 2. Законът влиза в сила от 27 ноември 
2020 г.
Законът е приет от 44-то Народно събра-
ние на 20 ноември 2020 г. и е подпечатан с 
официалния печат на Народното събрание.
Председател на Народното събрание: 
Цвета Караянчева
9003
РЕШЕНИЕ
за отмяна на Решението за създаване на 
Временна комисия за разглеждане на проект 
на Конституцията на Република България, 
прието от Народното събрание на 2 октом-
ври 2020 г.
Народното събрание на основание чл. 86, 
ал. 1 от Конституцията на Република Бълга-
рия и § 2 от допълнителните разпоредби от 
Правилника за организацията и дейността на 
Народното събрание 
Р Е Ш И :
Отменя Решението за създаване на Вре-
менна комисия за разглеждане на проект на 
Конституцията на Република България, прието 
от Народното събрание на 2 октомври 2020 г.
Решението е прието от 44-то Народно съб- 
рание на 27 ноември 2020 г. и е подпечатано 
с официалния печат на Народното събрание.
Председател на Народното събрание: 
Цвета Караянчева
9158
ПРЕЗИДЕНТ  
НА РЕПУБЛИКАТА
УКАЗ № 247
На основание чл. 101, ал. 1 от Конститу-
цията на Република България
П О С Т А Н О В Я В А М :
Връщам за ново обсъждане в Народното 
събрание Закона за изменение и допълнение 
на Закона за данък върху добавената стой-
ност, приет от 44-то Народно събрание на 
19 ноември 2020 г.
Издаден в София на 25 ноември 2020 г.
Президент на Републиката:  
Румен Радев
Подпечатан с държавния печат.
Министър на правосъдието: 
Десислава Ахладова
МОТИВИ
за връщане за ново обсъждане в Народното 
събрание на разпоредба от Закона за измене-
ние и допълнение на Закона за данък върху 
добавената стойност, приет от 44-то Народно 
събрание на 19.11.2020 г.
Уважаеми народни представители,
Подкрепям намерението на правителство-
то, изразено в мотивите към проекта за Закон 
за изменение и допълнение на Закона за данък 
върху добавената стойност (ЗИД на ЗДДС), 
националното данъчно законодателство да 
бъде приведено в съответствие с актуалните 
изисквания на правото на Европейския съюз 
и по този начин да се подобри функциони-
рането на режима на ДДС по отношение 
на доставките на услуги и дистанционните 
продажби на стоки, както и вноса на пратки 
с ниска стойност.
Посредством § 93 от приетия ЗИД на 
ЗДДС обаче Народното събрание въвежда 
изменения и допълнения на Закона за потре-
бителския кредит (ЗПК), които нямат връзка 
нито с основната цел на предложения от 
правителството законопроект, нито с мерките 
за усъвършенстване на данъчното законода-
телство, които са включени в преходните и 
заключителните разпоредби на законопро-
екта по вносител. Практиката с преходни 
и заключителни разпоредби на един закон 
да се изменят други, несвързани с него, е 
сама по себе си неприемлива в една правова 
държава, а в конкретния случай откровено 
се използва за изключване на възможността 
по промените да се проведе задълбочено об-
ществено обсъждане с участието на всички 
заинтересовани страни.